ברית מדינות האיים הקטנות

ברית מדינות האיים הקטנות (באנגלית: Alliance of Small Island States, בראשי תיבות: AOSIS) היא ארגון בינלאומי המאגד מדינות איים ומדינות חוף נמוכות ברחבי כדור הארץ. מטרת הארגון, שהוקם בשנת 1990, היא לפעול במאוחד בשם מדינות אלו, המאוימות מאוד על ידי התופעה של עליית מפלס מימי האוקיינוסים כתוצאה מן ההתחממות הגלובלית.

הארגון היה פעיל למן היווסדו, כאשר הגיש את הטיוטה הראשונה לפרוטוקול קיוטו כבר בשנת 1994. נציגים מרבות מהמדינות חברות הארגון השתתפו בועידת האו"ם לשינוי האקלים בשנת 2009.

בארגון חברות 44 מדינות (39 מהן חברות האו"ם, המהוות חמישית מהמדינות החברות בו) ובנוסף ארבע חברות במעמד של משקיפות.

יושב הראש הראשון של הארגון היה רוברט ון לירופ (Robert Van Lierop) מונואטו. יושבת הראש הנוכחית היא לויס מיקלה יאנג (Lois Michele Young) מבליז (החל מ-2019).

המדינות החברות בארגון

קישורים חיצוניים
 
ארגונים להגנת הסביבה
ארגונים בין-לאומיים
התחממות עולמית